Училище онлайн – новият стандарт - ЧОУ "Цар Симеон Велики"\n24.04.2020 14.12.2020 - by ЧОУ Цар Симеон Велики - Leave a Comment\nДами и господа, посрещнете с аплодисменти ХЕКСАГОН „МИСЪЛ“!\nТе са първото училищно обединение, което създава своя собствена, но обща литературна творба. И като прототипа им – кръга „Мисъл“, имат за цел да ни обогатят и провокират.\nТе са вълнуващи, мислещи и със собствено звучене. Те са шестима брилянтни млади ученици в XI клас на ЧСУ „Цар Симеон Велики“ и сме горди да представим техния нов съвместен проект – общо есе на тема „Училище онлайн – новият стандарт“.\nПреди малко повече от месец се въведе съвсем новото за мен национално извънредно положение. В началото въобще не си представях, че е толкова сериозно, но се разви бързо и вече всички работим и учим от комфорта на нашите домове. Онлайн обучението намери място в практиката и на нашето училище – „Цар Симеон Велики“. Всеки ден ентусиазирани учители, ученици и дори техните семейства се включват в новия стандарт – онлайн училище. Преподавателите се събират в класни стаи заедно с учениците, но не в какви да е, а виртуални класни стаи. Учениците разлистват електронни учебници и пишат всичко в електронен формат. Дали обаче този начин е най-оптимален за учениците и за учителите?\nОт една страна онлайн обучението е много удобно за всички, участващи в мероприятието, защото е приятно да си седиш на дивана вкъщи, да си пиеш кафето и да тече цялата учебна дейност. Това е стъпка към бъдещето, която ще е много жалко да остане неоценена и неразвита. Надявам се да се събере обратна връзка на национално ниво и онлайн обучението да\nстане стандарт и занапред – наравно с „нормалното“ училище, което познаваме.\nОнлайн обучението е голямо предимство за това учебният процес да продължи. Аз съм много щастлива, че тази промяна се осъществи толкова бързо, че се организирахме добре и че сме единни. Според мен това беше добър вариант пред това да изгубя една година от обучението си. Сега съм в XI клас. Тази и другата година са много важни за мен, защото от тях зависи какви ще са резултатите ми на изпитите и оценките ми в дипломата за средно образование. Всеки до някаква степен си е начертал бъдещето – труди се, за да учи в добър университет и да получи добра работа. И с новия стандарт на онлайн училище нашите мечти са по-близо и имаме шанса да продължим да ги осъществяваме.\nДобра страна можем да видим в това, че не се налага да излизаме и да пътуваме, за да стигнем до училището. Много по-лесно е да станеш сутрин, да се оправиш спокойно без да бързаш за никъде, след което да седнеш на стола в стаята си и да започнеш своето онлайн обучение. През междучасията можеш да вършиш полезна работа – да изчистиш, да се лакираш или просто да си починеш в удобна поза. Фактът, че веднага след като ми свърши последният час, аз мога да отида да тренирам и след това да седна да работя по даден проект без „мъртво“ време, е невероятен. За мен свободното време не е даденост, а лукс и новият стандарт на училище ме улеснява.\nНие сме бъдещето на света и трябва да умеем да използваме различни видове технологии. Това е важно, за да се справим с живота в утрешния ден. Онлайн обучението е точният начин за развиването на компютърните компетентности и подготвянето на хората към дигиталния свят.\nРодителите ни са по-близо от всякога до учебния процес. Сега те могат да наблюдават отблизо комуникацията между учител и ученик. Повечето от децата харесват всичко това, защото обичат да си стоят вкъщи.\nВ същото време ни липсват заниманията в междучасията – общите ни игри, разговорите ни и дори преписването на домашните преди съответния час. Много специфична е и връзката между учителя и неговите ученици – тя трудно се изгражда онлайн. Губим връзка и с хората, и с природата. Някои ще кажат може би, че дори и онлайн ние все пак общуваме и донякъде ще се съглася, че е така, но питам своите връстници на глас: „Не ви ли липсва това да излизате с приятели, да се забавлявате навън сред природата?“ Защото на мен много ми липсва да усещам емоциите и чувствата – трудно осъществимо чрез дигиталните устройства. Не бихме могли да създадем и изживеем същите моменти, както когато сме заедно – било то в парка, училище, на кино и др.\nВ допълнение – прекарването на дълго време пред компютъра, смартфона и т.н. води до физическа и психическа умора. Затова обучението в училище е по-добрият вариант, тъй като там учениците са заедно, връзката се осъществява по-лесно и материалът се възприема по-бързо.\nДруга трудност е за семействата с работещи от вкъщи родители и с повече от едно дете. В моето семейство сме три сестри – едната не живее с нас и така оставаме две вкъщи. Това създава известно неудобство – неудобно е двете да провеждаме час едновременно и да не си пречим. Покрай цялата тази суматоха не можеш да се концентрираш – някой все те разсейва и ти пречи да мислиш и говориш подобаващо пред учителите и съучениците ти. Случва се също интернет връзката да прекъсне, устройството да функционира бавно, да спре токът или просто да възникне техническа грешка. Или просто има дефицит на устройствата в дома и се прави сложна\nорганизация с „график“. Ние сме безсилни пред тези фактори и трябва да се заредим с повече разбиране от всички страни.\nДруг фактор е по-голямо затруднение за провеждане на часове като математика, физика, химия – предмети с повече писане, схеми, символи и решаване на задачи. Трудно ни е без да гледаме какво записва учителят и заедно с него да решаваме задачи.\nОткриват се наистина големи разлики в „нормалния“ и дистанционния начин на обучение. За едни е добра възможност – могат да се извлекат знания и да се натрупа много опит, който да помогне занапред в различни етапи от живота. За други е ненужна трудност, но пък именно трудностите подготвят обикновените хора за необикновени успехи.\nНякои първо бяха скептични към цялата организация и това как ще протича процесът – трябваше да използваме за учебна дейност компютрите си – мястото, на което се забавляваме и работим по извънкласните си проекти! Сега като че ли сме доволни от резултатите и в нашите очи този нов метод на учене трябва да стане по-популярен – да е новият стандарт, защото е ефикасен и много удобен. На Скандинавския полуостров той е в период на пробация от няколко години и съвсем скоро ще стане официално.\nДоказано е, че учениците разбират и усвояват взетия материал много по-добре, когато имат възможността да работят със свое темпо и в своя среда. Малките неща – като по-удобния стол или любимия цвят на стените в стаята, имат огромен подсъзнателен ефект върху възможността на мозъка да обработва и „запаметява“ новата информация.\nУчилището онлайн може би не е за всеки. На едни им харесва повече, други нямат търпение да се върнат към познатите форми на обучение в реална класна стая. Важното за нас е, че училището онлайн е новият стандарт и чрез него трупаме опитност, а възможността да тестваме нещо извън нашата зона на комфорт е безценна, без значение дали го харесваме, или не.\nPrevious Article Срещата с учениците и вълненията от първия учебен ден – Интервю с Румяна Божинова


Египет одобри ислямистка конституция\n23.12.2012 17:39 2\nЕгипетският референдум приключи с приемане на ислямистка конституция. По данни на Би Би Си това сочат предварителните резултати от преброяването на гласовете. Опозицията заяви, че гласуването е протек...\nЮлия Тимошенко може да бъде обвинена и в убийство\n22.12.2012 23:06 6\nПрокурорите в Украйна са готови да обвинят бившия премиер на страната Юлия Тимошенко включително и в убийство. Това става ясно от съобщение на агенция "Интерфакс", която се позавава на заместник главн...\nПакистан: Линчуван е мъж, осквернил Корана\n22.12.2012 22:45 0\nВ Пакистан разярена тълпа уби мюсюлманин, като го заподозря, че е изгорил Корана, предаде Би Би Си. Според местната полиция, цитирана от медията, мъжът е прекарал нощта в джамия в едно от селищата в Ю...\n22.12.2012 22:35 0\nМалобройна група протестиращи се обявиха в събота срещу приватизацията на БДЖ, предаде БГНЕС. Събрани пред Централна гара в София, протестиращите скандираха: "БДЖ не се продава, нито подарява!" и "БДЖ...\nФинансов спор "извади" Би Ти Ви от мрежата на "Булсатком"\n22.12.2012 22:28 1\nБи Ти Ви и "Булсатком" навлязоха във финансов спор, който доведе до решение на телевизията да спре излъчването на своите канали в мрежата на "Булсатком". Сигналът на Би Ти Ви спря да достига до "Булса...\nGangnam Style стана първото видео, видяно 1 милиард пъти\n22.12.2012 22:13 0\nЮжнокорейският хит Gangnam Style стана първото видео в You Tube, което надхвърли един милиард гледания, съобщи "Ройтерс". Клипът на рапъра от Сеул беше пуснат на 15 юли и в края на есента вече беше из...\nБившият здравен министър: цигарената индустрия има лоби в ГЕРБ\n22.12.2012 21:51 4\nЦигарената индустрия, а не ресторантьорите, упражнява основния натиск за отпадане на забраната за пушене на закрито. Това заяви един от бившите здравни министри на ГЕРБ, Стефан Константинов, пред БНТ....\nИталианският премиер Марио Монти подаде оставка, предад Би Би Си. Това стана веднага след като италианският парламент прие държавния бюджет за следващата година. С оставката си Монти слага край на тех...\nОбама предложи Джон Кери за държавен секретар\n22.12.2012 21:25 0\nПрезидентът на САЩ Барак Обама номинира сенатора от Демократическата партия Джон Кери за следващ държавен секретар, предаде Би Би Си. Кери ще заеме поста на Хилари Клинтън, която на няколко пъти вече...\nИво Прокопиев продаде "Каолин"\n22.12.2012 20:59 0\nБизнесменът Иво Прокопиев е продал предприятието си "Каолин" АД на германска компания за индустриални материали, съобщи в петък вестник "Дневник". Според информацията германската Quarzwerke GmbH придо...\nЕгипет провежда втора част от вота за нова конституция\n22.12.2012 20:40 0\nВ Египет се провежда втората част от референдума за нова конституция, предаде Би Би Си. След като на 15 декември гласуваха част от египтяните, за днес е насрочен вот в още 17 области в страната, в кои...\nБойко Борисов отказа да коментира избора на главен прокурор\n22.12.2012 20:27 4\nПремиерът Бойко Борисов отказа коментар по избора на главен прокурор, предаде БГНЕС. Запитан как се отнася към съмнителната процедура, приложена от ВСС в хода на избора, Борисов каза: "Повече няма да...\nЕвропейската комисия: ВСС разочарова\n21.12.2012 22:50 11\nЕвропейската комисия намира за разочароващи последните действия на Висшия съдебен съвет около избирането на главния прокурор. Това става ясно от думите на представител на Комисията пред Медиапул. Изда...\nРуският премиер щастлив, че светът не е свършил\n21.12.2012 22:23 0\nМинистър-председателят на Русия Дмитрий Медведев се зарадва, че не са се сбъднали страховете за предстоящ в петък край на света, предаде РИА "Новости". На среща с руския бизнес предприемачите поздрави...\nРумънците още една година няма да могат да работят в Испания\n21.12.2012 21:52 0\nРумънските работници още една година ще останат извън пазара на труда в Испания, предаде "Ройтерс". Това стана ясно, след като Европейската комисия одобри искането на Мадрид за удължаване на временнит...


HelpBook алармира за затлачени и непочистени речни корита - Bgonair\nАко видите проблем, подайте сигнал в онлайн платформата\n02.06.2020 | 22:52 Редактор: Анисия Иванова\nОт постъпилите сигнали в Helpbook.info ще ви запознаем с проблем, който е на много места в страната. Наш потребител ни изпрати няколко клипа, на които е заснето състоянието на реката, преминаваща през село Тополово, община Асеновград.\nПодпорните стени са срутени, както и бентът, от което положението става все по-опасно, особено когато има обилни валежи или снеготопене. Застрашени са от пропадане черен автомобилен път, както и недвижим имот, намиращ се в близост до реката. Авторът ни разказва как повече от 20 метрова стена била паднала преди пет години в непосредствена близост до централен път, по който минават автомобили и автобуси. Преди хората са се спирали да погледат красотата на реката, а сега освен руини нищо друго не представлява интерес като гледка. При по-силни дъждове реката си търси път откъде да мине, а пръстта пропада, което засяга и черен път, който непрекъснато се използва. Положението на реката от самия център на селото е трагично - свлачища, руини и огромно количество боклуци от всякакъв характер затлачват речното корито.\nУжасно е състоянието и на р. Перловска в столицата. В голям участък във водата са изхвърлени изкосени треви и отрязани клони, които се трупат на купчини и замърсяват реката.\nАко видите проблем, с който се сблъсквате всеки ден и искате да подадете сигнал - направете го онлайн в HelpBook.info! Платформата на Investor Media Group ще ви даде възможност не само да придадете гласност на проблема, но и да изпратите сигнал до отговорните институции.


Европейски индустриален гигант финансирал „Ислямска държава“ — RadioBg-London радиото на българите в ЛондонRadioBg-London радиото на българите в Лондон\nЕвропейски индустриален гигант финансирал „Ислямска държава“\nСветовен гигант за производство на цимент е давал огромни суми на “Ислямска държава” и други групировки, действали в Сирия информира inews.bg. Става въпрос за компанията “Лафарж-Холсим”. Тя е предала над половини милион долара на джихадистите. Целта на паричните трансфери е била бойците да не пипат завод на компанията в Сирия.\nСрещу двама високопоставени ръководители от най-големия производител на цимент “Лафарж-Холсим”, включително и срещу бившия изпълнителен директор на френско-швейцарската компания, бяха предявени обвинения за спонсориране на джихадистите в Сирия. Това съобщи вчера френската агенция АФП, позовавайки се на свои източници от съда, предаде БГНЕС.\nСпоред данните на медията компанията е обвинена, че между 2013 и 2014 година е платила на “Ислямска държава” и други сирийски военни групировки повече от 500 000 долара, за да запази фабриката си в северния сирийски град Джалабия въпреки войната в страната. Сумите пък са били предавани чрез посредник.\nДнес в Париж Бруно Лафонт, изпълнителен директор на компанията между 2007 и 2015 година, и бившият ръководител на сирийския клон Кристиан Харолт се явиха пред съда, където бяха обвинени за “финансиране на терористична организация” и “застрашаване на чужд живот”. Ден по-рано Ерик Олсън, поел управлението върху “Холсим” и “Лафарж” след сливането им, беше подведен под отговорност за същите обвинения.


4 прости правила за перфектно възпитани деца! • Детски онлайн магазин Гуга\n4 прости правила за перфектно възпитани деца!\nДа възпиташ и отгледаш един добър човек не е никак лесна задача. Логично, доста родители срещат трудности, при възпитанието на своите малчугани – деца, какво да ги правиш?! Всъщност, възпитанието, което детето получава от най-ранна възраст има ключова роля, затова какъв човек ще отгледате. В случай, че и Вие сте сред хората, чиито деца сякаш просто не чуват Ви предлагаме 4 съвета, с които възпитанието на Вашето слънчице ще върви, като по ноти. Уловката, разбира се, е Вие да се придържате стриктно към тях!\nДръжте на думата си!\nВеднъж щом поставите правила за детето не ги изменяйте по никакъв начин и при никакви обстоятелства. Например, ако всички негови приятелчета ходят със своите колела за баланс от страхотния магазин ГУГА, на място, което смятате за опасно и сте забранили на детето да ходи там, в последствие не отменяйте забрана си! Това ще покаже на малчугана, че няма да промените мнението си, независимо от неговите молби. Всъщност, колкото по стриктно се придържате Вие към правилата, толкова по-лесно ще бъде за детето Ви да свикне с тях. Скоро то ще разбере, че каквото и да прави, Вие няма да отстъпите.\nДумата „не” не се изменя в „да” след няколко дни!\nАко един път сте казали на детето си „не”, то не позволявайте на молбите му и съвестта Ви да променят това „не” в да! Например – детето Ви има ужасно много, страхотни пластмасови играчки от специализирания магазин за играчки ГУГА, но иска още. Вие не смятате, че са му необходими и отказвате. След като един път сте казали „не” по даден въпрос дръжте на него. А, ако имате проблем с вземането на моментно решение, обещайте на мъника, че ще помислите по въпроса.\nПоощрявайте, а не подкупвайте!\nПравете разлика между двете неща. В случай, че детето Ви не спира да плаче, защото иска играчки за пясък от страхотния детски магазин GUGA, то купуването им, за да спре плачът е подкуп. Вместо това, превърнете желанието на детето във възнаграждение – обяснете му, че ако всеки ден в продължение не седмица си оправя леглото ще получи играчките.\nНе забравяйте за наказанията!\nНаказанието е част от възпитанието. Щом детето Ви не спазва правилата, то трябва да понесе последствията от това. Как, иначе ще разбере защо трябва да се спазват правилата?


Водачка мина през крака на бензинджия в Бургас\n02 Януари 2020 10:02ПУБЛИКУВАНА\n02 Януари 2020 10:04ОБНОВЕНА\n35-годишният служител е със счупен глезен\nВодачка прати служител на бензиностанция в болница часове преди посрещането на новата година.\nИнцидентът е станал към 07.27 ч. на 31-ви декември в района на бензиностанция „Дега“, разположена до бл. 39 в комплекс „Лазур“ в Бургас.\n53-годишната жена от с. Зидарово управлявала лек автомобил „Мазда 2“ и при спиране за зареждане с гориво, преминала с предната лява гума през левия глезен на 35-годишния служител на бензиностанцията, изчакващ приключване на маневрата, за да започне зареждане с гориво.\nПострадалият мъж е настанен за лечение в УМБАЛ – Бургас, със счупен глезен на левия крак, без опасност за живота.\nПолицаи от „Криминална полиция“ при ОДМВР – Бургас и Варна разкриха извършителите на кражба на стоки от бензиностанция "ОМВ" в ж.к. "Изгрев" в Бургас.\nНа 29-и октомври миналата година обектът бил посетен от агитката на ПФК „Черно море“ – Варна, която задигнала стоки за около 800 лева.\nВ ареста на Пето районно управление са отведени трима варненци на възраст между 20 и 23 години, които направили пълни самопризнания и възстановили сумата на откраднатите вещи.\nбензиностанция счупен глезен ПТП катастрофа Бургас паркиране гориво агитка ПФК Черно море задържани кражба


Резултати от 1 до 15 от общо 180\n09-11-11, 19:41 #1\nзастудява, първа зима ще карам с климатици и търся да си намеря отговор на въпросите:\n1. Да спирам ли климатиците - конвенционален в хола и инвертори в спалнята и детската, като по цял ден ни няма и се прибираме вечерта?\n2. Под колко градуса не е добре да се изключват?\n3. Как е по-икономично и комфортно?\n4. Заслужава ли си климатика цял ден да работи в малката спалня на 16-18 градуса, при условие, че там само се спи (е, не само) и ако го включа преди да си легна за 15 мин. стопля предостатъчно?\nВъпросите са не толкова до икономията, а кое е по-добре за климатика. За комфорта е ясно, че е по-добре да не се спират.\nГрадът е Бургас.\n09-11-11, 19:45 #2\nНе го спирай, климатика не е радиатор. Конвенционален пък още повече.\n09-11-11, 21:54 #3\nКато всяка една техника колкото повече работи повече се амортизира, а и повече харчи (последното съм го замервал така че не приемам възражения )\nАко външната температура падне под нула може да оставяш инверторните намалени докрай докато те няма, но това си е почти равносилно на изключване, защото така или иначе ще върти само вътрешното тяло, освен ако температурата в стаята ти не пада под 16 градуса.\n10-11-11, 00:01 #4\nТова с неизключването май е една от поредните градски легенди. Може да има смисъл, ако е пробутан по-малък климатик за по-голямо помещение - често срещано явление, и трябват часове, за да достигне необходимата t°, ако въобще се достигне.\nТова да не е хладилник, бе!\nАналогично, през 90-те шлосерите, които монтираха компютрите поучаваха: Не си изключвайте компютъра, защото много харчи, докато загрее, и "всяко включване и изключване повреждат частите".\n10-11-11, 00:24 #5\n@yavor_dz Не си изключвай климите. Икономията, която ще реализираш, не си струва дискомфорта, който ще си причиниш.\nМожеш да ги намаляваш на 17-18о, ако ще отсъстваш над 8 часа от помещението.\n10-11-11, 03:20 #6\nБългария, освен южна част с тухлени средни апарпаменти с южно изложение+изолация+безброй топлещи съседи и огрявани целодневно от слънцето, има и северна част с панелни апартаменти със северно изложение, дето грам слънце не виждат, без изолация и със съседи като сибирски мечки. Та тези мили хора, обитаващи подобни жилища, едва ли ще се съгласят много с теб . А аз, като човек, живеещ не къде да е, а в китния североизток и то в еднофамилна къща, чиито вътрешни стени са символични като площ в сравнение с външните и борбата с топлозагубите ми коства много усилия, категорично не мога да се съглася с теб, относно гръцката митология\nА за слабите климатици в големи помещения...много е трудно да се прецени колко мощнос е нужна.\nПример с мен: Монтират ми климатик, който на отопление има номинал 4,2kW в 24м² - три външни стени, няма изолация, PVC дограма, последен етаж. Доверил съм се на фирмата при избора на мощност на машината. Зимата умряхме от студ. Ужас! Нужни ми бяха поне 5-6kW. Последва ремонт и помещението намаля с около 3-4м² и изолирахме таваните на къщата. Климатика си заспа на мястото. Тази година последва и изолация на външните стени. Климатика вече идва голям за помещението. Една 9-ка ще подхожда по-добре, а пък по-читава 7-ца ще залепне. С всичко написано дотук и на базата на личен опит през годините мога да кажа, че е много трудно да се прецени какви са нуждите на дадено помещение. Квадратурата е в някои случаи доста незначителен критерий.\n10-11-11, 08:10 #7\nМоят опит (а той не е малък) сочи, че при трайна тенденция на отрицателни ДНЕВНИ температури трябва уреда да не се спира, а само да се намалява и увеличава температурата. За Бургас, както знаем, това не е особено често срещано явление.\nЖелателно е да се внимава обаче уреда да не се вкара в една серия спри-тръгни на малка мощност (оставен на 16-18 градуса), защото инверторите са особено неефективни на малки обороти. За конвенционални не говоря, защото на пазара вече не виждам читав конвенционален климатик.\nПо отношение на големината на климатика аз винаги съветвам да се избира оптимално, а не със запас и да се вземат мерки по намаляване на топлозагубите, защото по-малкия климатик просто струва по-малко, има по-висок СОР и в някой случаи 9-ка и 12-ка буквално са един и същ климатик с някакви корекции на оборотите на компресора и вътрешния мотор на вентилатора.\n10-11-11, 13:19 #8\nВсичко е до лична преценка: колко се стои в жилището?; предпочитана температура; географско местоположение; подходящ ли е бил инсталираният климатик/климатици за жилището?; има ли проблеми с напрежението?; добре ли е обезопасено около климатика, против пожар?; има ли изолация?; разполагат ли с излишни финанси или търпение обитателите, за да си позволят ремонти или купуване на нови клими, свързани с много проучване, разкарване и чакане?;\nПознавам хора, които са си държали непрекъснато пуснати к-те, защото техниците им били казали, че така харчели по-малко. Сега тия хора се отопляват на газ или на духалки, или отново са минали на ТЕЦ, и категорично не им се занимава с непрестанни ремонти и вечно нямащи време "майстори" - все фактори, смучещи от семейния или фирмен бюджет.\nНяма монтьор, който да ти каже да го спираш. И са прави, с това си изкарват насъщния - ремонти, монтажи и продажби. Kaто пример, от продажба и монтаж на второупотребен, т. нар. "върхов модел", 8 годишен японски, хората си докарват горница от по 700-800 лв. за ковчег, горница от разликата от цената, на която те са го купили. Нямам нищо против, със здраве да си ги харчат, ако и клиентът е доволен.\nДа, наистина от изолацията има смисъл, но заслужава ли си влагането на такива средства и време, особено при големи жилища, за да оптимизираш работата на неоразмерения правилно климатик?\nСъщо, заслужава ли си да бичи нон-стоп, ако може бързо да загрее помещението? Моя, колкото и да е калпав, го прави за 15-20, и в най-студеното - 30 минути. А неотдавна, разглеждах данните на някакъв модел, който затоплял подходящото за него помещение за 3 минути!\n10-11-11, 15:04 #9\nТо за три минути климатика не тръгва как пък да затопли. Първо има един режим топъл старт се казва той отнема няколко минути докато дигне налягане и затопли до 40гр.\n10-11-11, 15:32 #10\nПървоначално публикувано от yavor_dz\n1. Аз съм ЗА. Имаш си таймер, нагласяш няколко часа (в зависимост от външната Т* ) преди да се прибереш да се включи този в хола ( и в детската, ако малките киснат там.) Около морето климатът е мек и не става ледник в помещенията. После, дори и като сте се прибрали температурата да е малко по-ниска от зададената, човек като идва от вън, вътре му се струва по-топло, от колкото е в действителност, особено ако е ходил пеша и така машината има допълнително 1 час да сгрее. Аз например имам огромни топлозагуби в къща и също вкъщи е празно по цял ден, та не виждам смисъл, особено при +ови Т* да грея дедовия по цял ден. Когато температурите започнат да се завъртат около 0* денем, тогава може да си помисля да държа 19* при празно помещение.\n2. Тука вече и аз се обърках. Някои китайки си имат нагреватели на компресора, които си го държат топличък. По-скъпарските инвертори пак си се топлели по някакъв начин, когато е студено. Значи е логично да няма проблем за машината да си е изключена от дистанционното, ако щепселът е в контакта и си се подгрява. Друг е въпросът, дали ще смогне да достигне зададена Т* После пък срещнах, че някой го нямало дълго време вкъщи по средата на зимата и след това като пуснал машината, от тогава тя се раздрънчала.\n3. Конфортно - то се знае - нагласяш Т, вента на слабо, и така до пролетта. Икономично - е с това си губя времето като се прибера в къщи, пуля се в " мерилката" на тока, вдигам с по 1 градус Т, когато консумацията спадне, вече почвам да гадая консумираните ватовете по температурата на изходящия въздух Дебна моята, като излезе от стаята усилвам вентилатора ... След 10 часа вечерта става гевез лък\n4. В спалнята го пускам в 10ч да прекърши за няколко часа докато си легнем и резултатът е топла спалня за 15 ст/вечер\nЗа мен, с големи топлозагуби ( къща, много външни стени с прозорци в апартамент), да се държи топло постоянно, си е набутвация.\n10-11-11, 15:33 #11\nЕдва ли поставянето на изолация се прави само за да оптимизираш работата на климатика.Това е дългосрочна инвестиция,немалка при това,с цел намаляване на разходите за отопление и охлаждане.\n10-11-11, 15:57 #12\nСъщо, заслужава ли си да бичи нон-стоп, ако може бързо да загрее помещението? Моя, колкото и да е калпав, го прави за 15-20, и в най-студеното - 30 минути.\n1.По първият въпрос-да,струва си изолацията,и оттук произлиза дали е оразмерен правилно-термозагубите ''говорят''.\n2.По вторият -заслужава си нон стоп,особено като паднат температурите,пък и нали говорим все и за комфорт(не е маловажен) освен за топлото.\nА за бързото стопляне 15-20мин. -няма как да стане без отговор 1.\nИ ,ако спирането става при около -10°,почва едно набиране,след десетина минути дефрост,после пак и се заформя един порочен кръг,а отвън компресора се проклиня,че не е отлетял на юг със щъркелите.\n10-11-11, 16:05 #13\nДа се проклиня как да е, ама като вземе да заклиня, е тогава е лошо.\nЖалете си машините, колеги! Те са ваши.\n10-11-11, 16:09 #14\nДикс, само малко напомняне, че градът е Бургас и около морето минус 10* се случва мноооого рядко, за мноооого кратко време. Остава само гадния влажен въздух...\n10-11-11, 16:29 #15\nЕ да де,но нали темата не е ''Да си спирам ли климатика в Бургас?'',а по принцип.\nА и дето казва deian -климите са си ваши,правете каквото искате с тях-на това разчита цяла гилдия.


Осман Октай: Ако Бойко Борисов не унищожи ”бащите” си, те ще го приключат\nДоган е голяма хапка за Борисов. Трябва има сериозни причини и зор, за да му посегне. Доган е създателят и на Борисов, и на Пеевски, и на Цацаров. Той е господарят на задкулисието и ако го ударят, значи тези хора са в капан и отчаяно търсят изход, заяви пред „Фрог нюз“ Осман Октай, бивш зам.-председател на ДПС по повод информация за готвен арест на Ахмед Доган. Тази новина бе споделена от източници в ДАНС и прокуратурата. Активисти от ДПС коментираха, че такъв вариант е възможен, но той ще взриви България.\nСпасяват си кожите. Моделът „Доган-ДПС” обслужва задкулисието. Именно този модел издигна хора като Борисов, Пеевски и Цацаров. Без Доган Борисов никога нямаше да стане главен секретар на МВР. Доган, не царя го сложи на поста - никой не се заблуждава в това. Затова той си затвори очите за етно-религиозния модел на мафията. Ще приветствам арест на Доган, макар зад него да са тези хора. Освен това съм сигурен, че това няма да ги спаси. Те са свършени. Опитват да си спасят кожите. Възможно е дори те да пускат този слух, за да си вдигнат рейтинга и да изместят вниманието на хората от проблемите, които са ги налегнали. Разследват ги от САЩ за корупция – това не е шега работа. Имат проблеми и с Русия.\nСъществува и вариант Борисов да е изтъргувал Доган с президента на Турция Ердоган. Ако е така, значи Борисов е предал българските мюсюлмани под контрола на Анкара. Досега ги държаха Доган и Библиотекарския, - категоричен е Октай. Според него в момента Борисов е зверски притиснат от Вашингтон, Москва и Анкара и е готов да взриви държавата, само и само да се спаси по някакъв начин. За него не е проблем да удари създателите си. Вече го е правил като главен секретар с предишните си шефове – всеки знае кои.\nДо няколко дни картината ще се изясни. Вярно, че удариха Георги Гатев, човек на Доган и зам.-шеф на комисията за контрол на СРС. Това с Цанков камък е крачка в същата посока. Да видим. Ако свалят охраната от НСО на Доган – ясно – нацелили са го, смята Осман Октай./Фрог нюз\n11.08.2017, 20:37 часа\nБивш депутат от ГЕРБ: Бойко Борисов разпределя порциите, Доган е на заден план\nОсман Октай: Тадаръков направи мечешка услуга на Доган с ласкателствата по телевизията\n11.08.2017, 22:17 часа\nИнтересно и какво ще се случи,дали Доган знае за това което говориш.


Блогът на Мимо Гарсия :: Мила, Мила Мила: прекрасна музика и призив: "ЖЕНАТА НЕ Е СЛАБА!"\n22.02.2019 20:25 - Мила, Мила Мила: прекрасна музика и призив: "ЖЕНАТА НЕ Е СЛАБА!"\nПоследна промяна: 22.02.2019 20:26\nМила Роберт вече не може бъде представяна като „Щерка на Ваня Щерева„. По-скоро Ваня вече е „Майката на Мила„. Туй, което написах, си е предсказуемо клише. Мила и музиката й обаче категорично не може да бъдат вкарани в графата „очаквано“.\nМила е актриса, художничка, ала и талантлива певица! По-инак казано: певица с кауза, която не търси евтината сензация. Кариерата й в тази ниша започна ударно с „Наше си е Саше“ (https://bit.ly/2GEa2ob) – адски мило и любовно парче, което те кара да мечтаеш да имаш половинка на мига. После се появи „Квартална кръчма“ (https://bit.ly/2tyYDxm) – носталгично с мелодичен глас Мила ни припомни за времето, когато фолкът не беше равносилен на евтино порно.\n2019 година тя пусна най-новата си песен „Нещо грубо„ (https://bit.ly/2EoH8pI). За запален феминист като мен това си е същински празник… Защото истински ми е писнало непрекъснато да се твърди как жената е по-слабия пол и как жена без силен мъж не е жена, а джендър-змей-мъжемразка!\nВ моето семейство съм заобиколен от жени, които умеят, както Мила пее – „да си закопчават роклите сами„, „да си отварят бирите сами„, „да си плащат сметките сами„.\nИ да, знам как в днешни дни разните коучове и мачмейкъри учат жените, че най-голямото щастие, което може да им се случи в живота е да си намерят състоятелен съпруг. Това е наистина ужасяващо! Има ли нещо по-хубаво от това човек да бъде независим, разчитащ на себе си и не на последно място гордеещ се със собствените си успехи?!\nЯвно в нашето общество е нещо грубо да си независима жена…\nТова е тъжен факт. Продължаваме да сме изостанали в разсъжденията си. „Семейството“ задължително си го представяме като мъж, който носи пари и командва парада + жена, която носи пари и слугува пред печката. Е, такова семейство, не – мерси!\nТагове: феминизъм, Ваня Щерева, мимо гарсия, mimo garcia, mimobg, Мила Роберт, да говорим заедно, дгз, галинка чадарова, нещо грубо, равноправие между полове,


Синът на кладенеца :: Убийство в социалната мрежа /пролог/\n30.10.2010 11:22 - Убийство в социалната мрежа /пролог/\nПрочетен: 3017 Коментари: 13\tГласове:\nОтвори учудено уста, заприлича на дете. Вина изкриви лицето му, смут замени изражението му, после страх. Обясни си го и се почувства нелепо. Филмът току – що беше свършил, но не помнеше какво е гледал. Макар да беше класика, а напрегнатия драматичен сюжет и виртуозното изпълнение, за около два часа го бяха погълнали в друг свят, където беше избавен и от себе си и от това в което беше въвлечен. Преди това прави любов с момичето. Да, по-скоро момиче, отколкото жена. Нищо, че беше на тридесет. Нищо, че поведението й не напомняше това на съвременните тийнейджърки и дълбочината в иначе фриволно синьо-зеления цвят на очите, откриваше един свят на страдание и превъзмогването му в едно състояние на мъдростта, действително само в комбинация на съзряването на ферментите на плътта и натрупването на достатъчно житейски опит към поносимост на онова, което не могат да променят и с което е редно да се примирят. От далече и от пръв поглед дори некрасива, някак странна. Създаваше фалшивото впечатление на неподдържана външност с разпиляната къса коса, никакъв грим. Лицето й като опръскано с кал от луничките. Доста слаба. Малко кривокрака, но омагьосваща с едно трудно обяснимо очарование. Първично естество, което магнетично привличаше. С привидните си дефекти, които всъщност бяха част от съвършени черти на природата, с които не е свикнал съвременният вкус. Не са узаконени от модното зрение, форми изглеждащи по-скоро неправилни, създаващи заблуждаващо чувство за несъразмерност, но като тези на дърветата и голите пътеки сред горите. Свободни, дишащи, сами за себе си със своето развитие. А и това което напомняше пръски кал – луничките. Като, че ли току – що беше излязла изпод дланите на Господа Бога, завършена, но все още неизчистена от остатъците материал. Имаше нещо и в ума й. Не можеше да разбере все още недостатък ли е или напротив: надвишаващ значително средния интелект.\nНай-важно. Не я беше ухажвал. Нито изглеждаше агресивна жена, по принцип. Всичко се случи от само себе си. Нещо повече. Не стана в интернет, а във влак. Не приличаше на истина, а беше.\nДойде му като шепа успокоителни, като бутилка уиски. Като едното и другото в комбинация, която не го убива, а за кратко го откъсва към една друга реалност. Тази която ясно съзнаваше, че вече е изгубил. По-глупавата, по-посредствената. Трудно подвижната, с много забрани и ограничения. По-истинската: все още реалността на хората. Смееше се, но не се присмиваше. От години освен присмехулно не беше се смял. Ей тъй, от сърце. Галеха се крадливо. Ласки не му липсваха и никога не са му липсвали, но тези нямаха начало интернет. Някак по-импулсивно и ненадейно, без да се различават по същество от останалите, носеха някакво различие.\nТрябваше да я изпрати до вкъщи. Тя забрави, че се налага.\n-Може би си омъжена? – задавайки въпроса му се стори, че е стъпил прав на лодка, навътре в морето /а не можеше да плува/ и разклаща лодката с крака.\n-Ъхъм. Може би. – отвърна му и избухна в смях.\nПрегърнаха се и зацелуваха из улицата. Без страх, че могат да бъдат видени. След туй в един бар. Той на чай, тя на коняк.\n-Не бива да пиеш ли?\n-Може би. – отвърна, но не успя да се засмее както беше решил.\nНито пък тя.\n-Съпругът ми беше ужасен. Не биваше да пие...Хей, спокойно – засмя се лекичко и стисна дланта му в своите две – Не казвам с минало свършеното, че съпруга ми е бивш, а че вече не пие. И не е ужасен. Нямаш никакъв ангажимент...Освен...но да не го мислим.\nЗа пръв път от години забеляза залеза. Само с очи, без желание да го заснеме и публикува в социалната мрежа. Някога точно тези снимки му помагаха да забелязва в повече красивото, сега не беше способен да го забележи без тях. Освен в изключително редки моменти като този.\nКраят на август е. 2010. След недъгава пролет, лятото е изключително горещо. Някои от вечерите неземно красиви. Напук на предвижданията на Артър Кларк, втора космическа одисея в космоса, няма. За сметка на това вече има много хора – кибер – паяци. Един от тях беше и този объркан мъж, но дори като такъв в редки случаи като в тези кратки часове, той все още беше способен да се отдаде и без мрежата на красивото. Все още надежди имаше.\nЦелунаха се бързо.\n-Наистина ли не трябва да пиеш? – с въпроса си само гонеше мълчанието.\n-Някой ден ще направя сравнителна таблица на пороците. Има по-тежки от алкохола.\n-А доколкото разбрах съпруга ти вече не е ужасен.\nТя се нацупи леко и артистично виновно наклони глава, а думите които му се изплъзнаха от устата не бяха негови, нито за случая. Това бяха откъслечни паяжини в съзнанието и по езика му, ехо от многобройните дискусии из мрежата, от празни по-празни: за любовта, изневярата, за порока, правото ни или липсата ни на такова да осъждаме, за бита, съзнанието, вселената, 42 и всичко останало, опити за размишления и симулации на такива, по милиард различни начини издаден просто крясъка: “Има ме!”. Упрек на който не му беше нито времето, нито мястото, а освен всичко останало не му беше типичен и напълно чужд като душевност. Случайно озовал се върху устните му, като слюнка остатък на кисела целувка от безполово създание. Едва не развали вечерта си. Но точно с тази неволна провокация й доказа, колко го желае.\n-Аз...няма да ми повярваш, не ми вярвай, но да си кажа, никога не съм му изневерявала. И сега не знам какво правя.\n-Аз също! Случва се.\nЦелунаха се. Забравиха да платят сметката и сервитьора ги догони до вратата. Продължиха в друго заведение. Разхождаха се по една пътека край реката. Отдавна се беше стъмнило. Признаха си много. Нищо не запомниха. Останаха си непознати.\nПравиха любов в квартирата му. После гледаха по цифровата “Усещане за жена”. След филма задрямаха на канапето. Главата й беше на рамото му, а той не смееше да помръдне.\nПъстър скрийнсъвър играеше на монитора на метър в ляво от телевизора.\n“Трябва да го изключа!”\nЛедени тръпки го сковаха. Представи си как се доближава и ръката му обвива мишката. При споменът за докосването го обля топла вълна. Тръпчива. Захапаха го милион по-малки от рибени, но човешки устни. Запъплиха по вътрешностите му. Изпълни го ненадейно чудовищна сила. Пръстите му трепереха. Нещо по-силно и от сексуално го влечеше към компютъра.\n“Трябва да изключа. Да натисна бутона “старт”, “излез от компютъра” и повторно за потвърждение “излез от компютъра!”\nВече не трепереше, вече се тресеше. Знаеше какво ще се случи. При докосване на мишката “скрийнсъвъра” щеше да изчезне, като спомените за тази вечер, като спомените му за целия живот и под тях да се открие главната страница на социалната мрежа. Нямаше да издържи. Щеше да погледне кой е надниквал в профила му, щеше да върне глас на гласувалите. Щеше да си каже: “само минутка”. Паякът беше гладен. Чувстваше го. Паякът искаше душата му. Дърпаше я с невидими нишки, а тя се съпротивяваше, доколкото е способна. После се отдаваше на сладостното безсилие и упоена разрешаваше да бъде насилена и разкъсана.\nНапоследък социалната мрежа започна и да убива. Физически. Най-страшно му се стори, че не чувстваше страх, а любопитство. Като повечето редовни юзъри вече гадаеше кой ще е следващия. А Тангра му беше приятел. Жалко за Тангра. Липсваше на много хора, включително и на него. Като повечето и той се съмняваше, че убиеца му ще бъде открит, а дори и да се случеше, че истината ще излезе такава каквато е. В тази страна не се случват такива неща. Безсмислено е даже, че има блогове. Тангра затова тролираше. Опитваше се да го докаже – този странен донкихот. Но със смъртта му жестоката игра се беше пренесла на друго ниво.\n“Имаш сили! Ти имаш сили! Просто стани и тръгни към компютъра, а за да не видиш шибания сайт дръпни щепсела от контакта...”\nДланите му бяха потни, сладостна слюнка изпълни устната му кухина. Преди часове далеч по-слабо усети подаването си на подобно изкушение. Спеше толкова мило и крехко сега на рамото му.\n“Колко е просто щастието. Малко случайно, малко забранено, необяснимо и достатъчно прекрасно като факт, за да се нуждае от размишления или дискусии струва ли си или не.”\nУлови се, че не помни, отново му заприлича на приливащите се цветове на скрийнсъвъра. Повърхностна игра, лишена от всякакъв смисъл, освен да запази апарата: монитора и съзнанието му, под която е всичко съществено.\n“Любов като скрийнсъвър, живот като скрийнсъвър, под които е само сайта, само сайта. Остана ли ми нещо в дълбини.”\nИзправи се, приличаше на зомби. Направи крачка, после втора. Замая му се свят.\n“Когато разбрах, че трябва спрях алкохола. Един компютър ли не мога...”\nВръхчетата на пръстите му изгаряха от желание да заиграят по клавишите. Все по-оплетен се чувстваше.\n“Този сайт убива! Всички са се побъркали, разбрах даже, че има залагания за следваща жертва, поставят и мен сред евентуалните. Трябва да спра шибания компютър.”\nИ тъй като този герой повече няма да се появи в повествованието ни, за което сметнах за ненужно да споменавам никнейма му, преди да приключа с него, нека да кажа какво му се случи.\nТой прецени, че ще намери воля и ще издържи няколко секунди, за да изпълни необходимите команди по изключване на компютъра, но му скрои лош номер вирстопа. За моментът маркерът му заби и сайта се отвори. Забавянето не беше значително, но достатъчно.\nКаза си: само минутка. И остана пред компютъра до сутринта. Момичето го намери потънал и увлечен в заниманието си към 08. 30. Целуна го, на няколко пъти се опита да го заговори, а той й отвръщаше механично. Жена като нея, която наистина си нямаше опит с любовници, зле изтълкува поведението му. Помисли си, че причината е тя. Повече не се видяха.\nСпомни си за нея след години. Когато “паякът” – както сам се изразяваше – “изяде душата му” и захвърли ненужната му черупка навън. Почти нищо реално не помнеше от това време, освен суха фактология. Отдавна не живееше в онази скъпа квартира, загубил беше работата си и живееше в подземна дупка. В интернет не влизаше, защото нямаше какво да каже. Мислеше си само, колко го мразят всички. Понякога съжаляваше, че не беше една от жертвите в онази криминална драма. Понякога си спомняше за момичето, но не беше сигурен дали е истински спомена му или една от безбройните фантазии.\nИстинска беше, при това би била любовта му.\nКогато три лета по-късно, в близост до онова заведение, в което тя пи коняк, а той чай тя видя онова прегърбено, брадясало пияно създание в което той се беше превърнал, разбира се, не го позна.\nНещастникът ръсеше пари за поредната водка. Изля му стотинките от чисто съжаление и побърза да се отдалечи.\nОще три години по-късно животът му свърши в една лудница.\nРоманът "Убийство в социалната мрежа", може да бъде издаден благодарение на твоя глас, Тук.\nУбийство в социалната мрежа - 1\n1. анонимен - Сред претендентите си. Можеш и да ...\nСред претендентите си. Можеш и да събереш, и да не събереш необходимите гласове, но получи по-голяма награда и от безспорните фаворити.\nКнигата ти рано или късно ще бъде издадена, защото е много, много добра заявка.\nКога ще е, дали ще си в състояние да й се радваш е друг въпрос.\nВажното е, че видя, че си обичан, че си четен и уважаван, дори от хора, за които не си подозирал. Също, тъй, сигурно разбра и истината за много свои приятели и читатели. Какво си в тяхната ценностна система. Колко си важен...и колко не си.\nОстана ти и тръпката, и адриналина до средата на ноември.\nУспех ти желая, имаш моя глас. Няма значение кой съм.\n2. анонимен - къде да гласувам против романа?\nкъде да гласувам против романа?\n3. angpiskova - Стеф,\nтвърдо зад теб!\n4. cefulesteven - Сред претендентите си. Можеш и да ...\nАко конкурсът беше литературен, нямаше да е от такова значение за мен.\nСигурно и за по-голямата част от авторите.\nНо не става въпрос за литературен конкурс.\nСтава въпрос за есен. И за листо. Кафяво или жълто. Става въпрос за повей.\nЗа етап. В живота. Или просто за живот.\nКонкурсът не е литературен, той е онтологичен. За мястото ми в живота, а не в литературата. Не го приемам за оценка на уменията ми и таланта, а за оценка има ли нужда от мен, съвременната реалност или няма.\nЗа мястото на личността в нея.\nПред огледалото съм, а то не умее да ласкае, нито да разгрозява. По-точно е отражението му от оценката на всеки литературен критик. От всяко мнение. От думите, изобщо. Защото, "когато фактите говорят, боговете мълчат".\nМогат много приказки да се наговорят, колко съм добър или колко не съм добър. Колко дни съм усмихнал или с какво си, някого съм разочаровал. Когато обаче читателя решава, а в този конкурс, читателя е издател, защото издателя е този, който решава, иначе, коя книга да бъде издадена. Когато реалността с безпощадния си, но най-меродавен вкус, реши, коя творба има нужда и коя няма нужда за живот: това е точната оценка. За изкуството ти, за живота ти, за всичко останало.\nИ приказките тук нямат стойност, а фактите. Защото автора на "Етика на разврата" беше разкъсан в\n5. cefulesteven - . . . разкъсан в АБВ форум, но е един от ...\n...разкъсан в АБВ форум, но е един от безспорните фаворити в конкурса. Аз не бях разкъсан от никого, но както мога, така мога и да не се класирам. Ясно е от кого от двамата има по-голяма нужда. И кой е написал, по-истинското, по-стойностното за съвремието.\nНе ми остава нищо друго, освен на него да пожелая успех.\nИ още малко да се понадявам на своя.\nКакъвто и да е резултата, колкото и да ме боли, трябва да приема истината, да свикна с нея и дори да ми стане приятна.\nВсе пак показано ми беше достатъчно признание, достатъчно любов, че да съм щастлив и да благодаря на Господ, че ме има.\nА с нужда или без нужда от живота ти, съществува се.\n6. cefulesteven - твърдо зад теб! Благодаря ...\n7. kiberdanna - Гласувах, беше неизбежно, нали съм ...\nГласувах, беше неизбежно, нали съм героиня от романа, но дори и да не бях, пак бих гласувала. Щеше да е справедливо, ако можех да гласувам пет пъти, защото в случай, че романа излезе, ще си купя минимум пет книги. Четири съм нарочила за подаръци.\n8. анонимен - Гласувах, беше неизбежно, нали съм ...\nЗавиждам ти и аз искам да съм героиня.\n9. cefulesteven - Гласувах, беше неизбежно, нали съм ...\nТи си разкош! И като си помисля, колко дълго не сме се познавали.\n10. cefulesteven - Гласувах, беше неизбежно, нали съм ...\n11. miaa - Ти си роден победител:)\nУспехът идва,когато най-малко ЧОВЕК го очаква.Но то е едно дълго пътуване, събрало надеждата и вярата.Има много красота и щастие, в нещата,които правиш.Думи, от сърцето и душата.Те носят удовлетворение.\nИ най- вече Признание:)\nВинаги ще те подкрепям:) С уважение,Стеф:)\n12. cefulesteven - Успехът идва, когато най-малко ...\nТрябва ми още малко, още съвсем малко, а иначе...успеха е съдба.\nКакто казва, облак в пустинята, на един мой лирически:))))\n13. анонимен - riadko 4eta blogove. . . o6te po r...\nriadko 4eta blogove... o6te po riadko popadam na neshto "ka4estveno"...


Има начин магистрала "Струма" да не минава през Креснеското дефиле - Общество - БНР Новини\nИма начин магистрала "Струма" да не минава през Креснеското дефиле\nЗащо въпреки очевидните нарушения на законодателството и същественото забавяне на проекта, се настоява за магистрала, която ще унищожи Кресненския пролом\nпубликувано на 03.10.19 в 10:42] БНР Новини\nСтроителството на магистрала "Струма" в момента предвижда в едната посока трасето да преминава през Кресненския пролом.\nРешението изцяло противоречи на всички препоръки и споразумения за финансиране на пътната мрежа – прeдупреждават от години екоактивисти.\nВ отговор на сигнал, подаден до Европейската комисия още през 2016, комисарят по околната среда Кармену Вела напомни, че трябва да бъде избегнато всякакво бъдещо увреждане или сътресения на защитените хабитати и видове по трасето на магистралата.\nОсвен че би разрушило екосистемата, изграждането на магистралата през дефилето би удължило прекомерно срока на строителството и би оскъпило проекта. Също така би означавало връщане на около милиард евро на Европейската комисия и допълнителни финансови санкции.\nРешението е просто – магистралата трябва да е изцяло извън Кресненския пролом. А не както е сега – едното платно пресича пролома, а другото го заобикаля.\nПодобен проект би унищожил не само природата, но и местния бизнес, и туризма – категорични са природозащитниците.\nС експертите Даниел Попов и Десислава Стоянова разговаря Любомира Константинова\nПрограма Христо Ботев Общество Нашият ден „Да спасим Кресненското дефиле“ Кресненско дефиле магистрала "Струма"


Шампион на България победи в днешния крос - Haskovo.NET\nШампионът на България по маратон през последните 5 години Станислав Ламбрев бе победител в днешния крос от Димитровград до Хасково, организиран за празниците на областния град. Той измина разстоянието за 49 минути и 9 секунди. Втори финала пресече Станимир Дамянов, трети стана Николай Илиев.\nШефът на общинското данъчно Димо Маринов, който е заклет маратонец и редовен участник в подобни мероприятия, пристигна 12 поред с време 67 минути и 25 секунди (на снимката долу).\nСред спонсорите на празничния крос бе и Haskovo.net.\n"Евровизия” –в Израел през 2019, българската песен се класира на 14-то място 13.05.2018\nБългария се класира за финала на Евровизия 09.05.2018\nСестри Стоеви ще спорят за титлата на Европейското по бадминтон 28.04.2018\nЕли Пилитова от Хасково представя България на Международен форум по риторика на английски 27.03.2018\nПодгряващ турнир на Тенис кортовете и масово гледане на финала на Григор 19.11.2017


Огромна планета, летяща към Земята, е заснета от космическия телескоп SOHO (ВИДЕО) | The Bulgarian Times\nОгромна планета, летяща към Земята, е заснета от космическия телескоп SOHO (ВИДЕО)\nПубликувано на 04.03.2017 в Любопитно\nSOHO (Solar and Heliospheric Observatory) e космически aпарат за наблюдение на Слънцето- съвместен проект на ЕКА и НАСА. Той е изстрелян на 2 декември 1995 г. и е изведен в точката на Лагранж L1 на системата на Земята-Слънце. Започва да работи от май 1996 г.\nТелескопът се намира на далечна, стационарна орбита. Между Земята и Слънцето.\nБлагодарение на високотехнологична камера записва комети и астероиди, прелитащи покрай Слънцето.\nВ края на февруари и началото на март, устройството „забелязва“ огромно по мащаби космическо тяло. Снимките за това могат да бъдат намерени на интернет страницата на телескопа. Те се публикуват ежедневно на sohowww.nascom.nasa.gov …\nВизуално размерите на този обект са впечатляващи.\nТой е много поголям от Земята, евентуално няколко пъти. Обектът е много ярък. Спектърът му на излъчване е сравним с яркостта на Слънцето. Може би това е ”мистериозната и митична” планета Нибиру.\nСъществува псевдонаучна хипотеза, че Нибиру е планетата Х, чиято орбита в перихелий пресича Слънчевата система между Марс и Юпитер на всеки 3600 години. Всеки път, когато минава покрай Земята, предизвиква ужасяващи катаклизми.\nНо засега ”няма надеждни доказателства” за това. Така че е трудно да се каже, да или не. Но небесното тяло наистина лети към Земята. Скоро ще се вижда от всеки жител на Земята.\nА яркостта му ще е сравнима със Слънцето. Може би предсказанията започват да се сбъдват?\nПредполагаемата орбита на Нибиру\nВ точка L1 се намира телескопът SOHO\nНЕПОЗНАТО / *Този текст не може да бъде препечатван и копиран в други медии без изричното разрешение на редакцията на електронно списание НЕПОЗНАТО\nShare the post "Огромна планета, летяща към Земята, е заснета от космическия телескоп SOHO (ВИДЕО)"\nОгромна планета, летяща към Земята, е заснета от космическия телескоп SOHO (ВИДЕО) by The Bulgarian Times\nСпоред астронома, митичната планетна система скоро ще стане ясно видима за нас като Луната Gill Broussard\nУчени от НАСА потвърдиха съществуването на деветата планета в нашата Слънчева система, която обикновено я наричат\nНие всички отново ще умрем: Към Земята се приближава ужасната „Звезда на смъртта“\nВ академичния свят са разтревожени: Към нашата планета бързо се приближава „гигантска Звезда на смъртта“ и\nПредишна Статия Previous post: По следите на „умерената“ опозиция в Сирия\nСледваща Статия Next post: Съобщение във вестник “Зора” от декември 1943 г. за пуснати детски играчки с експлозив от противникови самолети. Така воюват някои, нищо, че се пишат християни. Когато си изрод, религията няма значение. Едно е да пуснеш бомба, която да убие дете, друго е да пуснеш играчка с единствената цел да убиеш дете.


София, кв. Лозeнец: тристаен апартамент под наем, в близост до площад „Журналист“ – Ексел Пропърти България\nЕксел Пропърти София, представя на Вашето внимание тристаен апартамент под наем в квартал Лозенец. Жилището се намира на трети етаж от пететажна тухлена сграда от 1996 година. Имотът се намира на тихо и спокойно място, в непосредствена близост до площад „Журналист“.\nФункционално разпределение на помещенията: входно антре, дневна с камина, трапезария, отделна кухня с изцяло оборудван кухненски бокс, две самостоятелни спални, баня с тоалетна и две тераси.\nИзложението на имота е юг-изток. Отоплението е на електричество. Подовата настилка е на дъбов паркет.\nКвартал „Лозенец” е предпочитано място за живеене поради спокойната атмосфера и богато озеленените улички. Инфраструктурата е отлично развита, като осигурява бърз и удобен достъп до всички централни точки на града. В близост се намират, държавни и административни сгради, търговски центрове, Борисовата градина, места за разходка, както и учебни заведения (УАСГ) и детски градини, спирки на градски транспорт (трамваи номер 10, 12, 18) и метростанции.\nРеферентен номер: LOZ3JURLN\nI'm interested in [ София, кв. Лозeнец: тристаен апартамент под наем, в близост до площад „Журналист“ ]


/ВИДЕО/ Христина Шопова: Коледната работилница в Благоевград е най-хубавата в цяла България, а децата ни са най-талантливи - Региона Бг\n/ВИДЕО/ Христина Шопова: Коледната работилница в Благоевград е най-хубавата в цяла България, а децата ни са най-талантливи\nПубликувана на 07.12.2015, 11:45\n„Работилницата на Дядо Коледа“ е един от основните акценти в Коледно-новогодишната програма на Община Благоевград\nВъв фоайето на Община Благоевград откриха „Работилница на Дядо Коледа“. В нея ще изработват коледни изделия, които ще бъдат изложени на благотворителен базар на площад „Г. Измирлиев“ на 20-ти декември.\nТрадиционно, началото на инициативата беше поставено с Коледни и новогодишни изпълнения на деца от клуб „Празници и традиции” към Обединен детски комплекс- Благоевград. Гостите бяха поздравени от коледари и изпълнители от детска вокална формация „Мая”. Децата бяха приветствани от заместник-кмета по култура и хуманитарни дейности Христина Шопова, която благодари за доброто взаимодействие с Обединен детски комплекс и Център по изкуствата.\n„Преди 4 години, когато споделихме идеята, че Коледната работилница трябва да бъде във фоайето на общината – беше новост, беше експеримент. Вече всички го приемат за нормално. Смея да твърдя, че Коледната работилница е една от най-хубавите в цяла България. Нашите деца са най-талантливи, най-умни и изработват най-красивите неща. С откриването на Коледната работилница ви пожелавам всички наричания на малките коледарчета да се сбъднат за нашия град и за вашите домове. Защото когато има повече добро около нас, тогава нещата се случват“, каза при откриването на работилницата заместник-кметът по културата и хуманитарните дейности – Христина Шопова.\n„Работилницата на Дядо Коледа“ е един от основните акценти в Коледно-новогодишната програма на Община Благоевград. Малчугани от благоевградските училища, детските градини, Обединен детски комплекс ще творят рисунки с коледно-новогодишни мотиви, картички, сурвачки, украси за елхата, маски и др.\nМатериалите, необходими за изработване на изделията в работилницата са осигурени от Община Благоевград. За участието на децата в работилницата е изготвен предварителен график, а тези, които не са заявили желание все още, могат да го направят по всяко време на инициативата. И тази година са подготвени много изненади за децата и техните родители.\nВсички събития, включени в културния календар на Общината за месец декември – концерти, представления, театрални постановки, работилници и благотворителни базари, са обединени под мотото „Сътвори Коледа”.\nБлагоевграддецаДядо КоледаКоледна работилницаХристина Шопова\nФейсбук въвежда опция за видеоизлъчване на живо\n/ВИДЕО и СНИМКИ/ Новият самолет на Путин с позлатени мебели, фитнес и клиника


Ръководството на Община Черноочене уважи молебена в Дядовско – Община Черноочене\n07/07/2019 admin Новини\nКметът на община Черноочене Айдън Осман, председателят на общинския съвет Бедрие Газиюмер, общинският съветник Сезгин Местан и кметовете на съседните населени места уважиха молебена за здраве и берекет на връх „Казлар“ в чернооченското село Дядовско. Над 250 мюсюлмани се събраха на един от най-дългогодишните молебени, провеждани в района. Религиозният ритуал се провежда под вековни дъбове, където има гроб, в който според легендата е погребан знатен мюсюлманин.\nПод ръководството на имама на централната джамия в Черноочене Шабан Мюслюм десет ходжи от района отслужиха молебена. Религиозният ритуал започна с прочитане житието /Мевлида/ на ислямския пророк Мохамед и продължи с песнопения и аети от Корана. След това беше отслужена и молитва за дъжд. Всички присъстващи произнесоха заедно молитвата, а религиозните водачи четоха стихове от Корана.\nМюсюлманите отправяха молитвата за дъжд с посочващи към земята пръсти на ръцете. Четящи молитвата духовници бяха наметнали религиозните си дрехи на обратно.\nКметът на Община Черноочене Айдън Осман говори пред насъбралите се хора. Той наблегна на необходимостта от единството, заедността и добрите взаимоотношения в общността.\nОрганизатор на проявата беше местното джамийското настоятелство със съдействието на кметство Дядовско. Членовете изразиха сърдечните си благодарности на местно население и дарителите.\nМолебените са истински празници, които дават възможност на хората от района да се съберат и общуват. На търга след събитието присъстващите наддаваха за различни предмети дарени от местни жители. Събраните парични средства ще покрият разходите за тази година и ще подпомогнат организирането на молитвата за догодина След молебена на участниците беше раздадена гозба, приготвена само от месо.\nМесечен отчет за май 2019 г.


Венецуела частично затвори границата с Колумбия - News.bg\nПравителството на Венецуела нареди частично да се затвори границата с Колумбия часове преди САЩ да доставят хуманитарна помощ, на което се противопоставя президентът Николас Мадуро, информира АП.\nВицепрезидентът Делси Родригес написа в "Туитър", че правителството е издало нареждане за затваряне на три пропускателни пункта в щата Тачира заради "сериозни и нелегални заплахи" срещу мира и суверенитета на Венецуела от правителството на Колумбия.\nГраничният район е мястото, където се очаква опозиционният лидер Хуан Гуайдо да получи няколко тона храна и медикаменти, доставени в Колумбия от администрацията на Доналд Тръмп.\nСблъсъци по границата с Бразилия, Венецуела разположи танкове\nЕдна жена е убита и други около 10 души са ранени\nХорхе Ареаса не разкри подробности пред журналистите след закрито заседание на ООН, но отбеляза, че генералният секретар на ООН Антонио Гутериш, Съветът за сигурност на ООН, Общото събрание, председателят на събранието и Съветът на ООН по правата на човека в Женева ще предприемат действия.\nНа срещата участваха държави като Русия, Китай, Иран, КНДР, Сирия, ЮАР и Боливия.\nАреаса нарече опита на опозицията да внесе хуманитарна помощ "спектакъл" и обвини САЩ в организиране на събитие с цел "предизвикване на насилие" и бунт на армията.\nВашингтон бил разположил спецчасти и техника близо до Венецуела\nСамият Гуайдо предупреди, че милиони граждани на Венецуела ще излязат по улиците на страната да подкрепят доставянето на международната хуманитарна помощ.\nООН призова за избягване на насилието във Венецуела.\nПреди няколко дни президентът на Венецуела Николас Мадуро нареди да се затвори границата с Бразилия, тъй като лидери на опозицията планират да вкарат чуждестранна хуманитарна помощ от три съседни държави.\nна 23.02.2019 в 10:15:44 #2\nНе е ли лицемерно да обвиняваш някого в нещо което прави и твоята любома нация\nна 23.02.2019 в 09:25:04 #1\nСАЩ са експерти в това да създават братоубийствени войни, за да могат после лесно да заробят дадена държава. Виждаме го по цял свят. Където е стъпил американски ботуш, трева не никне.\nНачало / По света / Венецуела частично затвори границата с Колумбия


Третата в света ледена пързалка на топло море е в Кранево | Народно дело\nЗакрита ледена пързалка с олимпийски размери на брега на Черно море беше открита в Кранево в края на миналата седмица. Тя е третата такава в света след тези в Сочи, на която се проведоха последните олимпийски игри, и в Дубай.\nНа уникалната за България и Европа придобивка вече тренират състезатели от различни страни. Част от него е и зала за художествени тренировки. За обработката на леда е закупена „ролба“ на стойност над 200 000 евро. Тя е предпочетена заради работата й на ток, което е възможно най-щадящо за околната среда и природата. Топлият въздух, който се отделя при работата на климатичната система на пързалката се използва за подгряване на открития и закрит басейни с олимпийски размери, които са част от спортния комплекс. Той включва още включва терени за игра на различни спортове, както и специализиран фитнес-център, и отделение за рехабилитация на спортисти и гости. Част от 5-звездния хотел, на чиято територия е уникалното спортно съоръжение е обзаведена и оборудвана за деца. Специално за подрастващите ще бъде осигурен на място и лекарски екип с 24-часов режим на работа.\n← От Явор АД за град Варна – Сграда ЯВОР – най-новия проект в ж.к. Младост\nКЗП: Потребителят може да избира какво да ползва на плажа →


Жена пострада при катастрофа на пътя между Габрово и Трявна | Gabrovo News\nЖена пострада при катастрофа на пътя между Габрово и Трявна. Пътнотранспортното произшествие е станало вчера, 29 август, около 12.50 часа. Ударили са се бус „Фолксваген Каравел“ и лек автомобил „Опел Зафира“.\nПристигналият на място екип на „Пътна полиция“ установил, че водачът на товарния автомобил, 37-годишен мъж от Ямбол, загубил контрол над автомобила, навлязъл в насрещната лента и се блъснал в лекия автомобил, управляван от 44-годишен мъж от Хасково.\nВ следствие на сблъсъка между тях пострадала 33-годишна жена, пътувала в „Зафира“-та, получила фрактура на кост на палеца, без опасност за живота.\nПробите за алкохол са отрицателни. По случая е образувано досъдебно производство.\nПодобни теми:катастрофакатастрофа с пострадалкриминални новинипътнотранспортно произшествие


Стол за кола - кошница ROYAL Gold - NIO\nСтолче ROYAL Gold е група 0+ (0-13кг)\nКошницата е съвместима и едно прекрасно допълнение на Бебешка количка ROYAL Gold - NIO\nСтолче ROYAL е група 0+ (0-13кг).\nИзработено от меки материали с най-високо качество, ветроустойчива обработка, слънчезащита UV40.\nВъншните части са изработени от еко кожа и са лесни за сваляне и почистване.\nМека подложка за комфорт на бебето.\nИзключително удобно столче с повече вътрешно пространство за детето.\nСенника може да се сваля с тик-так копчета.\nМоже да се ползва като люлка, а спирайки люлеенето чрез дръжката за носене се ползва и като шезлонг.\nТри-точкови предпазни колани с меки подложки.\nС две позиции на коланите, в зависимост от ръста и размерите на детето.\nКошницата е създдадена с възможност за монтиране на isofix база.\nКошницата е съвместима и едно прекрасно допълнение към Бебешка количка ROYAL - NIO.\nОдобрено е по европейски стандарт за качество и надеждност ECE R44/04.\nБебешка количка ROYAL Gold - NIO\nПелена за стол за кола - кошница Dreams Extra


Прочетете преди да пускате обяви! - Какво, къде, кога ? - Българският форум за музиканти\nПрочетете преди да пускате обяви!\nОт Snowwhite, Февруари 18, 2005 в Какво, къде, кога ?\nПубликувано Февруари 18, 2005\nМоля като пускате обяви за концертите и изявите си да спазвате следните правила:\n1. Обявата да е [b]на кирилица![/b]\n2. Обяснете точно [b]каква музика ще представите[/b].\n3. Дайте [b]точно местонахождение[/b] на клуба, читалището или мястото, на което ще се проведе събитието.\n4. По възможност упоменете [b]цената[/b] на билетите.\nБлагодаря ви за това, че ще спазвате тези правила - те са от полза за всички!!!\nПо молба на повечето тук ви призовавам, ако ви е удобно, да слагате и карта с местонахождението на въпросното мероприятие\nОтговорено Май 29, 2006\nИнформация относно участия и концерти на групи, самостоятелни изпълнители, програма на заведения от клубен тип и периодични фестивални изяви да бъдат пускани в една тема! Отнася се за мероприятия, с които сте свързани – като изпълнители, организатори, други.\nВърнете се назад Какво, къде, кога ?


Лилавите храни - в тон с цвета на 2018 - frida.bg\nЛилавите храни – в тон с цвета на 2018\nНачало / Лилавите храни – в тон с цвета на 2018\n2018 е годината на лилавото и виолетовото. Според Pantone Color Institute тази цветова гама ще настрои аурата ни към осъзнато възприемане на променящия се свят около нас. Енергията, която излъчват лилаво-виолетовите цветове ще пречисти мислите и чувствата, и ще вдъхнови всички начинания.\nОсвен в облеклото, грима и интериора, цветът на годината ще бъде моден тренд и в кулинарията. Още повече че веществата, които придават на лилавите храни тези приказни багри са и много полезни за здравето. Вече сме ви разказвали за някои от тях тук и тук. Ето и още няколко предложения:\nЛилавите храни: Карфиол\nТози ярък зеленчук започна да се появява по пазарите и магазините преди десетина години и става все по-популярен напоследък. Когато го видят за пръв път, много хора не вярват, че цветът му е естествен и се питат откъде идва?\nОтговорът е, че лилавите тонове на карфиола, които варират от по-бледи до изключително наситени се дължат на антиоксиданта антоцианин. Колкото по-силен е лилавият цвят, толкова по-високо е съдържанието му в зеленчука.\nНа вкус лилавият карфиол прилича на белия, като в него се усещат леко сладки орехови нюанси. Той запазва цвета си след топлинна обработка и е интересен акцент на масата под формата на гарнитура или основна съставка.\nМоже да се готви по същия начин, като по-разпространения си роднина – печен, задушен, паниран, в супа и ризото. От него могат да се приготвят и различни салати, а добавен в смутита ги прави приятно кремообразни и силно витаминозни.\nЛилавите храни: Цвекло\nЕдна от любимите ни суперхрани! Култивирано още от древните римляни, то е използвано през Средновековието освен като храна и като оцветител, и като лекарство. Препоръчвало се е при заболявания на стомаха и кръвта, а също и против лош дъх.\nЦвеклото е един от най-богатите естествени източници на фолиева киселина и манган. Веществото, което му дава яркия пурпурен цвят е бетанин. Той допринася за усвояването и разграждането на растителните и животински протеини и участва в образуването на холин в организма, което подобрява работата на чернодробните клетки.\nБетанинът увеличава здравината на капилярите и нормализира кръвното налягане, намалявайки риска от инфаркт. Има и антиканцерогенни, и антирадиационни свойства, и е средство за профилактика срещу онкологични заболявания.\nОсвен като идеална храна за детоксикиращи диети и за спортисти цвеклото може да ни е полезно и по по-нестандартни начини.\nТо представлява едно от най-добрите средства за борба със сърбяща и белеща се кожа по главата. Сварете нярязана глава цвекло във вода колкото да го покрие и масажирайте скалпа с получената концентрирана течност. Може също да смесите сок от цвекло, оцет и сок от джинджифил и да нанесете в корените на косата. Оставете да престои 20 минути и изплакнете.\nЛилавите храни: Лук\nЛилавият лук има приятен сладък вкус и дава на храната свеж аромат и прекрасен виолетово-лилав цвят ако го консумирате суров. За съжаление той загубва цвета си при готвене, но не и вкуса и полезните си свойства. Всъщност той дори се оказва с повече ползи за здравето от белите си и жълти роднини.\nЛилавият лук е с по-високо съдържание на флавоноиди и фибри в сравнение с другите видове. За цвета му е отговорен отново антоцианина. Друг полезен фитохимикал в лилавия лук е кверцетина – също с антиоксидантни и противовъзпалителни свойства. Серните съединения пък, на които дължи миризмата си, според някои изследвания намаляват риска от развитие на рак.\nПримамливият му вид и аромат, както и съдържащите се в него етерични масла и органични киселини увеличават апетита и отделането на стомашни сокове. Редовната му консумация съдейства за усвояването на хранителните вещества и подобрява общия тонус.\nПредпазва от сърдечно-съдови заболявания, инфаркт и инсулт като спомага за премахването на лошия холестерол от организма и запазването на добрия. През сезона на гриповете и настинките той е и идеално средство против хремата и кашлицата.\nЛилавите храни: Черница\nЕдин плод в модерната гама за 2018, колкото вкусен, толкова и полезен.\nСпоред древна вавилонска легенда, станала основа за една от Метаморфозите на Овидий, пурпурният цвят на черниците се дължи на трагичната смърт на любовниците Пирам и Тисбе, чиято кръв опръскала белите плодове. Всъщност тук пак е намесен антоцианина.\n100 грама черници съдържат 44% от необходимия дневен прием на витамин C и 14% на желязо, както и букет от витамини и минерали.\nТе не са много популярни, макар че с тях се приготвят невероятно ароматни и колоритни пайове и сладкиши. Страхотна идея е да ги добавите в блендера към сместа за сладоледа или палачинките, които после да гарнирате и с цели плодове.\nАко обичате смутита, пробвайте черници с кисело мляко, ароматизирано с ванилия и кокосово масло, и подсладено с мед.\nСложете черници и следващия път, когато си правите домашно мюсли, гранола или зърнени барчета. Вкусът им се комбинира идеално с канела и ядки.\nЛилавите храни: Ориз\nНастъпи часът – или годината – на екзотичната лилава разновидност на ориза. Тя е много разпространена в Индонезия и Тайланд, а в индийския щат Манипур на най-големите празници се сервира под формата на различни десерти.\nВ Древен Китай толкова са го почитали, че само на императора е било разрешено да го яде и са го наричали “забранен ориз”.\nЛилавият, почти черен ориз е източник на желязо, витамин Е и съдържа повече антиоксиданти, отколкото боровинките. В най-външния му тъмен слой има най-голямото количество антоцианини от всички храни.\nЗърната са богати на фибри колкото тези на кафявия ориз и имат подобен мек орехов вкус. От тях можете да правите каши, закуски и десерти, традиционна китайска лилава оризова торта, хляб и юфка.\nЕто един лесен начин да го приготвите като изискана лилава гарнитура:\nПърво го изплакнете три или четири пъти в хладка вода. Сложете да заври 2 чаши вода за всяка чаша ориз и добавете вътре малко мазнина и щипка сол. Може да се приготви със зехтин или масло, а особено приятен и интересен сладък вкус ще му придадат кокосовото масло или кокосовата вода.\nИзсипете измития ориз във врящата вода, покрийте съда и го оставете да къкри, докато поеме цялата течност (около 20 минути). Махнете от котлона и го оставете да престои покрит 5 минути, преди да го сервирате.\nантиоксиданти витамини зеленчуци карфиол лилаво лук ориз хранене цвекло червен лук черница\nХронично възпаление: кои са храните, които трябва да избягваме\nИзследване: храната „свободна от глутен“ не е полезна


Категория: ОСНОВИ ЗА МАТРАЦИ - KABOX\nОСНОВА ONIKS – Парадайс\nТапицирана основа с луксозен мебелен текстил\nОснова Oniks е подходяща както за обзавеждане на хотели, така и за дома. Тя представлява тапицирана твърда конструкция, върху която се поставя двулицев матрак. Изработена е от висококачествена иглолистна дървесина, допълнително укрепена с подсилващи ребра.\nВисочина на основата: 21 см.\nВисочина на основата с крачета: 25 см.\nОСНОВА UNIVERSAL – Парадайс\nОснова Universal е подходяща както за обзавеждане на хотели, така и за дома. Тя представлява тапицирана твърда конструкция, върху която се поставя двулицев матрак. Изработена е от висококачествена иглолистна дървесина, допълнително укрепена с подсилващи ребра.\nОСНОВА ЛУКС МEКА ТЕКСТИЛ B\nОснова Лукс Мека – текстил В – Матраци Нани\nОснова лукс мека Нани се състои от:\n– конструкция от профилни тръби и OSB материал\n– слой олекотен филц – подложка\n– пружини „Бонел” – пакет прикрепен към основата от профилни тръби и OSB\n– латексиран филц (иглонабит)\n– белгийска дамаска DESLEE CLAMA (капитониран жакард)\nВисочина основа лукс мека т-л В – 28 см.\nОсновата като продукт намира най-голямо приложение в хотелиерството. Със своята оптика, функционалност и издържливост, леглото-тип основа все повече се налага и в бита, като особено подходящо е за детско юношеските стаи. Без остри ръбове и без необходимост от подматрачна рамка може да бъде едно практично и стилно решение за легло във вашият дом.\nОСНОВА ЛУКС МЕКА ТЕКСТИЛ А\nОснова Лукс Мека – текстил А – Матраци Нани\nВисочина основа лукс мека т-л А – 28 см.\nОСНОВА ЛУКС ТВЪРДА ТЕКСТИЛ В\nОснова Лукс Твърда – текстил B – Матраци Нани\nОснова лукс твърда Нани се състои от:\nВисочина основа лукс твърда т-л В – 28 см.\nОСНОВА ЛУКС ТВЪРДА ТЕКСТИЛ А\nОснова Лукс Твърда – текстил А – Матраци Нани\nВисочина основа лукс твърда т-л А – 28 см.\nОСНОВА СТАНДАРТ ТЕКСТИЛ B\nОснова Стандарт – текстил В – Матраци НАНИ\nОснова Стандарт Нани се състои от:\n– конструкция от масив – иглолистен материал\nВисочина основа стандарт т-л В – 30 см.\nОСНОВА СТАНДАРТ ТЕКСТИЛ А\nОснова Стандарт – текстил А – Mатраци НАНИ\n– конструкцията на основата е от масив – иглолистен материал\nВисочина основа стандарт т-л А – 30 см.


Плодовете и зеленчуците са най-честата причина за отравяне / moetodete.bg\n46% от случаите на отравяне са причинени от плодове и зеленчуци. Зеленчуците като маруля и спанак са най-големите вредители в това отношение.\nИзследването показва още, че месото е отговорно за 22 на сто от случаите на хранително отравяне.\nПричината за вредата на зеленчуците и плодовете се крие в склонността да се ядат сурови, за разлика от месото, което преминава термична обработка.\nГотвенето е много важно, защото в процеса на приготвяне на храна се намалява шанса за отравяне. /БГНЕС\nОще за: зеленчуци, месо, отравяне, плодове\nКоментари за “Плодовете и зеленчуците са най-честата причина за отравяне”


"Единна Русия" внася законопроект, който забранява на медиите да възпроизвеждат изявления на терористи по какъвто и да било начин | webcafe.bg\n05.04.2010, 15:10 (обновена 05.04.2010, 15:39)\nУбитите от взривовете на Велики понеделник в московското метро станаха 40. Други 12 загинаха на Велика Сряда в дагестанския град Кизляр, а на 5 април атентати станаха и в Ингушетия\nУправляващата в Русия партия "Единна Русия" се кани да отреже достъпа на терористи до медиите на територията на федерацията.\nДепутат от партията на Путин внесе в Държавната дума законопроект, забраняващ на средствата за масова информация по какъвто и да било начин да възпроизвеждат изявления на терористи, предаде ИТАР-ТАСС. Роберт Шлегел е бил провокиран от скорошните атентати в московското метро, след които в медиите беше публикувано изявление на лидера на чеченските бунтовници Доку Умаров. В него той пое отговорността и заяви, че те няма да спрат.Според Шлегел за терористи трябва да се пише само когато са ликвидирани.\nОсобена топла "връзка" между критични за руските службите публикации по повод взривовете и изявлението на Умаров видя в края на миналата седмица и председателят на Думата Борис Гризлов. Депутати от прокремълската партия смятат, че по същия злосторен начин - с такова медийно облъчване, е била деморализирана и руската армия.\nЕксперти от руската медийна общност смятат инициативата на Шлегел за ненужна, тъй като в Русия вече има закон „За противодействие на тероризма”.\n„Безспорно, не трябва да се предоставя думата на терористи в медиите, не трябва да се дава думата на тези, които пропагандират тероризъм, но също, без съмнение, може и трябва да се пише за самия проблем и за пътищата за разрешаването му”, заяви вицепрезидентът на „Медиясъюз” Елена Зелинская.\nСлед атентатите в Москва и Кизляр - нов, в Ингушетия\nСтрастната седмица започна с взривовете в московското метро, тази - с нов, извършен пак от самоубийци, но в руската република Ингушетия. Между двата беше взривът в град Кизляр в Дагестан.\nАтентатор-самоубиец е взривил пояс с експлозиви край входа на регионалната дирекция на вътрешните работи в град Карабулак, предадоха информационните агенции. Загинали са двама постови милиционери на входа й, а други двама са били ранени.\nПри второ нападение, извършено с кола-бомба час след това, е бил ранен следовател, пристигнал на произшествието.\nАтентаторът е близо 30-годишен мъж с дълга коса, пристигнал на мястото с колата бомба ВАЗ, използвана за втория взрив. Автомобилът е бил регистриран като откраднат в Украйна.\nМощността на взривното устройство, задействано от атентатора, е 3 килограма тротилов еквивалент. Втората експлозия е била с мощност около 50 кг тротилов еквивалент, съобщиха следствените органи, цитирани от ИТАР-ТАСС.\nПри втората експлозия жертви не е имало, защото са били взети мерки за сигурност, а мястото е било отцепено.Атентаторите са разчитали, че на мястото на първия взрив ще пристигнат хора от оперативните служби, които ще пострадат при втория. Това е любим прийом на терористите, които наскоро го ползвала при атентата в Кизляр.\nЗаради взривовете в московското метро на 29 март в цялата страна бяха засилени мерките за сигурност по обществения транспорт и на места, където се събират повече хора като църквите например. Руския чества Великденските празници под заплахата на терора. В Москва за спазването на обществения ред се грижеха 11 460 служители на руското вътрешно министерство.\nНад 100 000 милиционери и 3500 военнослужещи от вътрешните войски следяха за реда и сигурността в Русия по време на Великденските празници.\nOще: атентати дума единна русия медии тероризъм


Жена извади 4 червея от окото си, зараза от мухи - 24chasa.bg\nЖена извади 4 червея от окото си, зараза от мухи\nhttps://www.24chasa.bg/novini/article/7747588 www.24chasa.bg 05.11.2019 14:40; 24 часа онлайн\nЗа втори път в историята на медицината експертите се сблъскват с подобен случай, рядка очна инфекция, причинена от Thelazia gulosa – очен паразит, който превръща зрителния орган в място за размножаване на червеи, предаде vesti.bg.\nВъпреки че това е вторият такъв случай, наблюдаван при хора, той се случва едва около две години след първия такъв.\nТова кара учените да смятат, че в Щатите може би се заражда нов вид зоонозна зараза.\nВ стряскащ доклад, документиращ за втория случай на тази инфекция, от отдела за паразитни болести към CDC разказват историята на 68-годишна жена от Небраска, която прекарва зимите на по-топло в долината Кармел в Калифорния.\nПо време на своите престои в Калифорния жената много обичала да тича.\nЕдин ден, в началото на месец февруари 2018 г., тя прави своето обичайно бягане, когато нещо много неприятно се случва и докато тича, жената преминава директно през цял рояк от дребни мухи.\n„Тя си спомня как е трябвало да премахне полепналите мухи от лицето и устата си”, се казва в доклада по случая.\nСтранностите обаче не свършват тук, а даже напротив, те тепърва започват.\nМесец след случилото се жената започва да усеща раздразнение в дясното си око и не след дълго причината за този дискомфорт става ясна.\nДокато един ден мие лицето си в банята, пациентката изкарва от окото си прозрачен и подвижен кръгъл червей с дължина от около 1,25 см.\nТой обаче не бил сам.\nЖената успяла да извади от окото си още един червей, а на следващия ден посетила офталмолог, който открил трети такъв и ѝ предписал антибиотик, който да пребори инфекцията.\nНяколко седмици по-късно жената се завръща в дома си в Небраска и продължава да усеща все същото раздразнение и „присъствие на чуждо тяло” и в двете си очи.\nДруг офталмолог я диагностицира с лек двустранен папиларен конюнктивит, но не успява да открие следи от други паразити.\nНезависимо от това, малко след посещението при офталмолога, пациентката успява да извади от окото си четвърти червей и за щастие, след това конюнктивитът ѝ се излекува.\nЧетвъртият червей е последният, който е открит в очите на пациентката, за което може би тя трябва да бъде благодарна.\nПри първият случай на тази инфекция от окото на 26-годишния пациент бяха извадени 14 паразита.\nПроведен анализ върху един от паразите, изваден от окото на жената от Небраска, потвърждава твърдението, че става въпрос за паразитната инфекция Thelazia gulosa.\n„Червеят е идентифициран като зрял женски от вида T. Gulosa”, пишат авторите на изследването.\nУчените успяват да установят, че човешкото тяло се оказва перфектното място, на което T. Gulosa може да се размножава.\nЕкспертите предупреждават, че колкото по-рано се установи присъствието на този паразит, толкова по-добре.\n„При продължително нелекуване на инфекцията хроничното раздразнение на окото може да доведе до кератит, частична загуба на зрението и дори слепота”, обясняват от екипа, провел изследването.\n„В случаите, регистрирани до този момент, след премахването на паразитите в рамките на един-два месеца, сериозни поражения не са наблюдавани”, поясняват още те.\n“They’ll sexually reproduce on the surface of the eye. They'll find each other & you know...it's very romantic.” Dr. Bradbury explains Thelazia gulosa & CDC’s role diagnosing the first ever human case of the cattle eye worm. #ValentinesDay @BuzzFeedNews https://t.co/JOnoH5EeTl\n— CDC Global Health (@CDCGlobal) 14 февруари 2018 г.


Коментарите са изключени за Един от най-колоритните участници във Фермата отново пред камерите\nЕдин от най-колоритните участници в шестия сезон на риалити предаването Фермата излезе от формата след титаничен двубой на арената. Ангел Тенев от пловдивското село Караджалово вече си е удома, след като отпадна от играта за 100 000 лева, победен от младия 28-годишен гвардеец Калоян Донков.\nНо да се върнем на новото старо ежедневие на 41-годишния Ангел, който пак си е във ферма, само че този път не на игра, а в действителност. Оказва се, че той помага на сестра си Недялка Тенева да отглежда около 50 крави. Екип на бТВ го открива сред животните, с лопатата и с неизменната тексаска шапка на главата, както и с обезоръжаващата му усмивка.\nБай Анго, както всички съфермери му казваха, е работяга и сърцето и душата му са отдадени на животните. Именно затова той най-често пожелаваше да бъде ратай в състезанието. Както и името му подсказва, близките му го определят като душа човек, почита традициите и обичаите, а мъката и трудностите, които е преживял, загубвайки дете, са го направили само по-силен и мъдър.\nТа този корав българин игра на арената пряко силите си, раздаде се максимално, победата беше на кантар, но той си тръгна щастлив от загубената надпревара.\nИ сега е опора на сестра си. Ангел казва, че е там, за да върши мъжката работа доколкото може, защото съпругът на Недялка е починал преди няколко години. За животните няма делник и празник и за тях грижата е постоянна.\nНа въпрос какво му е дала Фермата, бат’ Анго отговаря, че от участието си за сетен път се е убедил – истинските неща са при земята и при животните.\n“Хората, които го познаваме, знаем, че Ангел не е отишъл там за парите, той е отишъл за емоцията, за тръпката, да докаже себе си”, каза сестра му.\nАнгел обеща да покани екипа, когато се направят майсторските мезета, а дотогава той ще се занимава с транспортната си фирма и когато е възможно, ще помага в кравефермата на любимата си сестра. Мобилната версия на ЗАРАТА - ТУК\nВъв Фермата влиза стар познайник, когото жените разсъбличат с поглед веднага\nВсички училища в страната, в които над 20 процента от…


Байерн обърна Майнц от 0:2 до 5:2 за едно полувреме - Flashnews\nпонеделник, 18 януари, 19:04\nБайерн се върна на върха на класирането в Бундеслигата, след като разгроми Майнц с 5:2. Баварците изоставаха с 0:2 след първото полувреме, но направиха забележителен обрат след паузата.\nБуркхард даде аванс на Майнц в 32-ата минута. Това беше осми пореден мач, в който шампионът получи първия гол. Мануел Нойер пък допусна попадение в девети пореден двубой. Това е изравнен негативен рекорд за него. Минута преди почивката Хак вкара за 0:2 в полза на гостите, които са без треньор.\nПет гола за Байерн за едно полувреме\nБаварците се нуждаеха от само 10 минути след паузата, за да изравнят. Първо Кимих, а после и Сане се разписаха за 2:2. Левандовски асистира за първия гол, Кимих – за втория. В 70-ата минута Никлас Зюле направи 3:2. До края остана време за Левандовски да реализира два пъти за 5:2. В първия случай полякът се разписа от дузпа, във втория засече пас на Мюлер. Левандовски вече има 19 попадения този сезон. Победата беше трета поредна за Байерн и увеличи серията без загуба на тима на 12 срещи.\nБорусия Дортмунд се върна в Топ 4\nПо-рано през деня Борусия Дортмунд спечели с 2:0 срещу Волфсбург. Така жълто-черните се върнаха в Топ 4. Те имат 25 точки, три по-малко от третия Байер Леверкузен.\nМануел Аканджи откри в 66-ата минута, след като засече центриране на Джейдън Санчо от корнер. В добавеното време самият Санчо вкара за 2:0. Това беше първи гол за англичанина през сезона. Победата е едва трета за Борусия в последните седем мача. Поражението е второ за вълците в три срещи. Първото беше от Байерн с 1:2.


Провали се трети опит за похищение на банкомат с автомобил - България - Дневник\nПровали се трети опит за похищение на банкомат с автомобил\n19:27, 13 окт 12 , 5008\nТрети неуспешен опит за похищение на банкомат в страната, като той се изкърти и завлече с автомобил, се провали тази нощ в София, съобщи Би Ти Ви. Интересното е че машината била монтирана в стаичка до банка край Трета градска болница в София.\nМалко преди четири часа сутринта крадците влезли с карта в помещението. След това вързали машината с метално въже, което закачили за колата и дали газ.\nБанкоматът излетял през прозорците на помещението, но задействалата се аларма и реакцията на охраната на болницата накарали крадците да го зарежат насред пътя. За момента опити за похищение на машини за пари с въже и автомобил са регистрирани в Перник и столичния квартал "Банишора". Любопитното е, че банкоматите са на една и съща банка.\nНихната Макя 19:56, 13 окт 12 / Неутрално\nИ още по-зле ще става. Народът е гладен. Не случайно управляващите милиционери наскоро купиха водомети. Готвят...\nn.yasenov 19:35, 13 окт 12 / Гневно\nГосподи, те щом цели банкомати повличат, как да опази имуществото си човек ...\nРейтинг: 1391 19:31, 13 окт 12 Неутрално\nТова е явно група която се специализира точно в този криминален профил.\nРейтинг: 1384 19:32, 13 окт 12 Неутрално\nМай наистина трябва да излязат танковете\nРейтинг: 672 19:33, 13 окт 12 Неутрално\nе кажете банката де, ако не сте забравили човек лесно може да провери на дадения адрес.\nРейтинг: 395 19:35, 13 окт 12 Гневно\nРейтинг: 450 19:37, 13 окт 12 Неутрално\nДо коментар [#4] от "n.yasenov":\nНастъхва ми косата като си помисля\nРейтинг: 4400 19:38, 13 окт 12 Любопитно\nЯвно тези престъпници са аматьори!Добре все пак ,че не са успели да откраднат банкомата и дано следващия път да ги хванат!\n19:40, 13 окт 12\nРейтинг: 1712 19:41, 13 окт 12 Неутрално\nТова е доста нагло.\nРейтинг: 450 19:45, 13 окт 12 Неутрално\n[quote#2:"M.I.A.M.I."]Май наистина трябва да излязат танковете[/quote]\nАко следващия банкомат го дръпнат с танк, ще те търсят за подбудител и съучастник.\nРейтинг: 941 19:51, 13 окт 12 Любопитно\nТова показва колко уязвими са банкоматите ...\nРейтинг: 1114 19:56, 13 окт 12 Неутрално\nИ още по-зле ще става. Народът е гладен. Не случайно управляващите милиционери наскоро купиха водомети. Готвят се за зимните бунтове.\nРейтинг: 672 19:57, 13 окт 12 Неутрално\nНе става само с ядене...трябва и акъл\nРейтинг: 664 20:05, 13 окт 12 Неутрално\nКакво става? Кога ще чуем поредното несвързано обяснение?\nРейтинг: 506 20:08, 13 окт 12 Весело\nУчат се следвашия път,прошка няма да има.опит грешка,като нашите беове в парламента,само че грешките не ги вълнуват.\nРейтинг: 1053 20:13, 13 окт 12 Неутрално\nТова е Дянков. Събира лихвите.\nРейтинг: 561 20:18, 13 окт 12 Неутрално\nБанкоматчиците ще подобрят "технологиите" си , но на МВР подобното не му е нужно . Няма нищо по-добро от "неизвестния извършител" ...\nРейтинг: 1391 20:33, 13 окт 12 Весело\nТретият опит се провали.\nЩе има четвърти, нали?!\nРейтинг: 4872 20:33, 13 окт 12 Неутрално\nНародът гладен, гол и бос,\nКъм банкоматите изпитва злост !!!\nРейтинг: 561 20:34, 13 окт 12 Весело\nСледващия път - с фадрома - гарантирано изнасяне...\nРейтинг: 395 20:48, 13 окт 12 Неутрално\n........КРАДЕЦ КРАДЕ КРАДЕЦА......\nРейтинг: 3051 21:00, 13 окт 12 Неутрално\n[quote#1:"Десен"]Това е явно група която се специализира точно в този криминален профил.[/quote]\nНали така ни учеха едно време - "Намираш някъде дупка в бизнеса и копаш там" - Тези явно са намерили такава неразвита бизнес сфера.\nРейтинг: 786 21:03, 13 окт 12 Неутрално\nТрупат практически опит за следващия опит.\nРейтинг: 1235 21:07, 13 окт 12 Неутрално\nХахаха тези са взаимствали начина на кражба от крадците на кабели! Копят, режат кабела, и го издърпват с автомобил!\nРейтинг: 664 21:12, 13 окт 12 Неутрално\nда опитат с фадрома!\nдневник първото изречение на статията, което не искам да цитирам, е меко казано софистикейтет.. извинете русата ми глава, но в събота вечер не ми се напъва да чета супер изкривена мисъл свързана с вързване и влачене на банкомат..\nРейтинг: 664 21:13, 13 окт 12 Весело\nне е! това са едни добри хора, които разхождат банкомати на въженце, само дето банкоматите не ги познават добре и се дърпат..\nРейтинг: 1053 21:18, 13 окт 12 Неутрално\n[quote#24:"Крала Бурми"] но в събота вечер не ми се напъва да чета... [/quote]\nНе само в събота, а в петък повече пишеш, отколкото четеш, май...\nРейтинг: 996 21:31, 13 окт 12 Весело\nДърпат ги все едно са кученца и за улеснение на всеки банкомат да вържат по едно въженце и който му се прииска да си го дръпне за изпът\nРейтинг: 1095 21:34, 13 окт 12 Неутрално\nДа, само оядени дебели бабички и дядовци по цял ден ме настъпват в рейса, а по улиците ме газят мерцедеси и бемвета последен модел. Гадни бедни хора.\nРейтинг: 672 21:39, 13 окт 12 Неутрално\nОчевидно участниците са или полицаи, или прости мутри, или Боко в съучастие със Ш.Дянков. В противен случай при третия опит щяха да успеят.\nРейтинг: 672 21:43, 13 окт 12 Весело\n[quote#24:"Крала Бурми"]но в събота вечер не ми се напъва да чета супер изкривена мисъл свързана с вързване и влачене на банкомат..\nОпределено си намерила ходещ бамкомат който да източваш не само през викендите\nРейтинг: 450 21:44, 13 окт 12 Неутрално\nПодобен не беше ли сценария на последния филм от поредицата "Бързи и яростни"? Само боклучийският камион е липсвал.\nРейтинг: 664 22:13, 13 окт 12 Неутрално\nДо коментар [#27] от "glupcho68":\nами да! мисля трябва да се внесе официално искане до всяка банка притежаващо банкомат да си сложат хубави въжета на подопечните им банкомати, така де, няма да ни затрудняват я...\nРейтинг: 672 22:40, 13 окт 12 Разстроено\nОгладня народа, не е на добре тая работа!\nСкоро масово ще почнат и банки и трезори да грабят/не че не са го правили и досега/!\nИмаме от една страна абсолютна безизходица по отношение на безработицата и дупката в която изпада голяма част от населението у нас!\nОт друга страна : държавата остана без пукнат лев /всичко отиде в "свирката"/и нищо не се очаква за в бъдеще да живне за да донесе приходи /средния и дребен бизнес е нулиран вече/!\nРейтинг: 1460 22:55, 13 окт 12 Неутрално\nПравят си сухи тренировки...\nРейтинг: 664 22:55, 13 окт 12 Неутрално\nЩо не вземат да правят баноматите с колелца. Така бандюгите ще бъдат допълнително улеснсни.\nРейтинг: 1336 23:39, 13 окт 12 Неутрално\n[quote#3:"victor troska"]е кажете банката де[/quote]\nЯвно доста хора имат зъб на тази банка. Или банкоматите им са най леки за крадене по този начин.\nРейтинг: 4400 00:13, 14 окт 12 Весело\nИ като нищо могат да успеят!\nРейтинг: 616 01:29, 14 окт 12 Неутрално\nЕ така се прави на запад: http://www.youtube.com/watch?v=J_GzQZafLr0&feature=youtube_gdata_player\nА нидейти рива, бг не е най- лошото нещо на света\nРейтинг: 672 08:44, 14 окт 12 Неутрално\n"Любопитното е, че банкоматите са на една и съща банка. "\nЯвно ДСК много са разлютили някого.\nСтава ясно, че целта не са парите, а самите банкомати.\nНякой има да си връща...\nРейтинг: 450 09:11, 14 окт 12 Весело\nбраво бе, това да го поместиш в научно-популярната секция\nРейтинг: 786 09:40, 14 окт 12 Неутрално\nСигурно има и такива,но колко ли са те,тук в България ?????\nРейтинг: 450 11:41, 14 окт 12 Неутрално\nАко банките(днешните поробители)не променят политиката си към хората ,случаи ,като този ще станат ежедневие .Не са виновни самите крадци, а тяхната среда.Рано или късно ще ги хванат и какво от това.Други ще го повторят, защото болното ни общество ще продължава да генерира такива хора и да пълни затворите .


Преслава счупи рекорд в YouTube\n02 октомври 2018 | 17:00\nТова отчетоха феновете на звездата на „Пайнер“, а тя не пропусна да се похвали в профила си в Instagram. Парчето е и първенец по набиращи популярност в платформата. Музиката и аранжиментът на „Да гори в любов“ са дело на Даниел Ганев, а за текста са отговорни Росен Димитров и Анастасия Мавродиева. На режисьорския стол за видеото сяда Людмил Иларионов – Люси. Премиерата на песента се състоя само две седмици, след като Преслава гушна първата си рожба. Бебето е момиченце и носи името Паола. Знаменитата майка нарича галено дъщеричката си Малечка Палечка. Преслава вече се грижи за връщането на добрата си форма с разходки в планината.\nПреслава, YouTube, успех, рекорд


Емилия пести от дрехи – купува китайски ментета на едро | Сензация - здраве и красота\nЕмилия е станала доста спестовна, откакто роди второто си дете. Половинката на Коко Динев предпочита да си купува с тонове китайски тоалети- менте на световни марки, вместо да се изръси с цяло състояние за един- единствен скъп парцал.\nНаскоро фолк певицата цъфна на свое участие с имитация на модел от последната колекция на Долче и Габана.\nЕмилия определено не е сред фолк дивите, които не допускат да се появят два пъти с един и същи тоалет. Според нея, няма проблем в това да обличаш многократно едни и същи сценични тоалети. Пък и излиза доста по- евтино.\nПовечето родни фолк певици предпочитат да пестят пари като се обличат с тоалети на родни дизайнери или да си пазаруват от китайските сайтове имитации на световни марки.\nРазбира се, има и няколко изключения, като Галена и Цветелина Янева, но те разчитат на финансите на мъжете си. Доскоро и колежката им Мария се кипреше с оригинални дизайнерски тоалети на световни марки. Но след като стана ясно, че ще се развежда с Християн Гущеров, и на нея ще й се наложи да свие значително разходите си за дрехи.\nдрехи, Емилия, имитации, менте, тоалети\nЕмилия пести от дрехи – купува китайски ментета на едро добавена от Надя Колева на 23.03.2017


аборт Архиви • ПО-КРАСИВИ\nНачало Posts Tagged "аборт"\nНад половин милион жени използват това приложение Жени абортираха заради приложение Смартфон приложение за следене на овулацията е довело до нежелана бременност при 37 жени, пише шведската агенция SVT. Приложението „Нейчъръл...\nСега си плащам за глупавата грешка, която допуснах на младини Сега си плащам за глупавата грешка, която допуснах на младини Абортът, който направих на 16-годишна възраст преобърна животът ми. Бях млада и глупава, влюбена...\nПрез август тази година Златка преживя най-тежката загуба за една жена. В края на осмия месец на бременността тя загуби бебето си – първото, за което бленуваше от няколко години, когато срещна любовта, и за което така...\nОказа се, че съм грешката на родителите ми\n13 декември 2013 · 3 коментара\nМомиче на 22 г. съм и все още живея с родителите си. Но след поредния семеен скандал мисля, че е време да се махна от вкъщи. И без това не чувствам тристайния ни апартамент като свой дом. Родителите ми са млади, все още работят...


Сачева: Правителството ще предложи 650 лв. минимална работна заплата от догодина – PressCenter.bg\nТя подчерта, че в управленската програма на правителството е залегнало поетапно увеличаване на доходите\nот pressmeg 25.09.2020, 17:40 1k Преглеждания\n„Това увеличение на МРЗ ще бъде предложено и догодина, т.е. заплатата да бъде 650 лв. Синдикатите вече са изразили подкрепа за това предложение. Някои от работодателските организации декларираха, че са против предложението, но сега предстои да водим разговори и преговори в тази посока. Работодателите в момента коментират кризата, но от друга страна ние правим доста мерки в подкрепа на заетостта и в подкрепа на доходите – това са мерките 60/40 и 80/20 за транспорт и туризъм. В рамките на следващия месец това решение трябва да бъде взето“, каза Деница Сачева.\nПредишна новина Четирима ранени при нападение в Париж\nСледваща новина 58 са новозаразените с COVID-19 у нас\nСачева: Минималната заплата става 650 лв. от догодина